नेहरू नगर जोन में जनता ने मेयर से मांगा स्पोर्ट्स ग्राउंड और मैरिज पैलेस
प्रशासनिक रिपोर्टर| भिलाई. शहर का बजट कैसा हो? इसके लिए मेयर देवेंद्र यादव ने शहर की जनता व जनप्रतिनिधियों से फीडबैक लेना शुरू कर दिया है। शुरुआत बुधवार को जोन-1 नेहरू नगर से हुई। मेयर यादव जोन दफ्तर में बैठकर जनता, सामाजिक-व्यापारिक संगठन, महिला समूह की महिलाएं और पार्षदों से मुलाकात की। जहां सभी ने बजट के लिए फीडबैक दिया। जोन-1 में ज्यादातर लोगों ने स्पोर्ट्स ग्राउंड और मैरिज पैलेस की डिमांड की। अब गुरुवार को मेयर यादव जोन-2 का दौरा करेंगे।
इस तरह के फीडबैक मेयर को मिले
मांगलिक कार्यों के लिए भवन व लॉन का निर्माण।
जोन के साप्ताहिक बाजार को व्यवस्थित करें।
चबूतरा निर्माण करते हुए डंपिंग पाइंट।
सार्वजनिक स्थलों में शौचालय का निर्माण।
सर्वसुविधा युक्त हाट बाजार का निर्माण।
दुर्गा मैदान में मिनी स्टेडियम-खेल मैदान निर्माण।
होजरी मार्केट संजय नगर शौचालय निर्माण।
सुपेला रेलवे फाटक से पावर हाउस स्टेशन तक पटरी के पैरलल सड़क का निर्माण।
जोन-1 में मेयर यादव ने जनता से रूबरू हुए। इस बीच जोन आयुक्त से पूरे प्रस्ताव पर विस्तृत चर्चा की।
bho_Deva hin_Deva hin_Deva hin_Deva hin_Deva hne_Deva hin_Deva hin_Deva bho_Deva mar_Deva hin_Deva awa_Deva